cyanic-selkie/wikianc huggingface dataset:
Σλόμπονταν Μιλόσεβιτς
Θάνατος
Καθώς του αρνήθηκαν κρατική κηδεία, κηδεύτηκε ιδιωτικά από τους φίλους και την οικογένειά του στην πατρίδα του Ποζάρεβατς, μετά αποχαιρετιστήρια τελετή στο Βελιγράδι, που παρακολούθησαν δεκάδες χιλιάδες υποστηρικτές του. Η επιστροφή της σορού του Μιλόσεβιτς και της χήρας του στη Σερβία ήταν πολύ αμφιλεγόμενες. Μεταξύ των συμμετεχόντων στην κηδεία ΄ήταν οι Ράμσεϊ Κλαρκ και Πέτερ Χάντκε.
Κληρονομιά
Η τελευταία δημοσκόπηση που διεξήχθη στη Σερβία πριν από το θάνατο του Μιλόσεβιτς τον κατέταξε ως τον τρίτο δημοφιλέστερο πολιτικό στη Σερβία μετά τον τότε Πρόεδρο του Σερβικού Ριζοσπαστικού Κόμματος Τόμισλαβ Νίκολιτς και τον τότε Πρόεδρο της Σερβίας Μπόρις Τάντιτς. Το Φεβρουάριο του 2007 το Διεθνές Δικαστήριο απάλλαξε τη Σερβία υπό τη διακυβέρνηση του Μιλόσεβιτς από την άμεση ευθύνη για τα εγκλήματα που διαπράχθηκαν κατά τη διάρκεια του Πολέμου της Βοσνίας. Ωστόσο ο πρόεδρος του Διεθνούς Δικαστηρίου της Χάγης δήλωσε ότι «τελικά αποδείχτηκε »ότι η ηγεσία της Σερβίας, και ιδιαίτερα ο Μιλόσεβιτς,« γνώριζαν πλήρως ... ότι οι σφαγές ήταν πιθανό να συμβούν ». Το 2010 ο δικτυακός τόπος του Life περιέλαβε το Μιλόσεβιτς στον κατάλογο των "Χειρότερων Δικτατόρων του Κόσμου". Παραμένει αμφιλεγόμενη μορφή στη Σερβία και τα Βαλκάνια λόγω των Γιουγκοσλαβικών Πολέμων και της κατάχρησης εξουσίας, ιδίως κατά τις εκλογές του 1997 και του 2000. Η δημόσια εικόνα του Σλόμπονταν Μιλόσεβιτς στη Σερβία κυμάνθηκε από έναν απρόσωπο γραφειοκράτη σε υπερασπιστή των Σέρβων, ενώ η στάση των Δυτικών εκτιμήσεων για το πρόσωπό του από τη δαιμαινοποίησή του ως «Χασάπη των Βαλκανίων» στο χαρακτηρισμό του ως «εγγυητή της ειρήνης στα Βαλκάνια»
Εξωτερικοί σύνδεσμοι
Κατηγορία:Πρόεδροι της Γιουγκοσλαβίας Κατηγορία:Πρόεδροι της Σερβίας Κατηγορία:Μαυροβούνιοι
Βέγγος ο τρελλός καμικάζι
Η ταινία έχει επίκεντρο έναν βιοπαλαιστή, τον Θανάση, ο οποίος δεν μπορεί να στεριώσει σε καμία δουλειά, που ο θείος του, ο καπετάνιος, του βρίσκει. Του δίνει 200.000 δραχμές, ώστε να ανοίξει δική του επιχείρηση, αλλά αυτή είναι η τελευταία του βοήθεια, μετά θα μπαρκάρει μαζί του στο καράβι, πράγμα που ο Θανάσης δεν το θέλει γιατί ζαλίζεται. Ανοίγει μία επιχείρηση ενοικιάσεων μοτοποδηλάτων, αλλά μηχανόβιοι κλέφτες του τα παίρνουν όλα και γίνεται καμικάζι, για να τους αντιμετωπίσει.
Η ταινία έκανε πρεμιέρα στις 8 Δεκεμβρίου του 1980. Εισπρακτικά τα πήγε καλά κόβοντας 219.054 εισιτήρια, τερματίζοντας 5η από τις 25 ταινίες που κυκλοφόρησαν τη σεζόν 1980 - 1981. Είναι, επίσης, η όγδοη και προτελευταία ταινία που σκηνοθετεί ο Κατσουρίδης και πρωταγωνιστεί ο Θανάσης Βέγγος.
Πλοκή
Η ταινία αρχίζει με τον Θανάση Τράμπα (Θανάσης Βέγγος), ο οποίος κάνει ό,τι δουλειά μπορεί για να τα βγάλει πέρα, αλλά δε στεριώνει πουθενά. Ο θείος του ο καπετάνιος Νικόλας (Κούλης Στολίγκας) τον βοηθά, βρίσκοντας του δουλειές. Όμως δεν έχει πού αλλού να τον στείλει, γιατί όλοι οι γνωστοί του τον έδιωξαν. Έτσι ο Θανάσης πείθει τον θείο του να του δανείσει 200.000 δραχμές, ώστε να ανοίξει τη δική του επιχείρηση. Ο καπετάν Νικόλας πείθεται και του λέει ότι αν δεν τα καταφέρει θα τον πάρει μαζί του στη θάλασσα, πράγμα που ο Θανάσης απεύχεται γιατί τον ζαλίζει.
Ο Κοκός στήνει παγίδα στον Θανάση, ώστε να φύγει από το μαγαζί και να του κλέψει όλα τα δίκυκλα. Έτσι μία ομάδα μηχανόβιων με συνοδεία νταλίκας τα παίρνει όλα. Όταν ο Θανάσης επιστρέφει στο μαγαζί την "γουρούνα" που του είχαν κλέψει αρχικά και να του αποσπάσουν την προσοχή, αποφασίζει να πάρει την κατάσταση στα χέρια του. Αρχικά πάει σε μία αλάνα στο "καμικάζιο" μαζί με την Τασία και την "γουρούνα". Εκεί είναι κι ο Κοκός τον οποίον μόνον η Τασία αναγνωρίζει στην αρχή.
Όταν ο Θανάσης πείθεται ότι η ληστεία του εμπορεύματός του ήταν σχέδιο του Κοκού, παίρνει την Τασία και πάει στο μαγαζί του. Εκεί βλέπει το αμάξι του, αναμμένο. Έτσι μπαίνει μέσα του φωνάζει ότι τον κλέβει και του παίρνει το αμάξι. Κατόπιν αρχίζει ένα κυνηγητό μεταξύ του Θανάση και των μηχανόβιων. Το κυνηγητό τελειώνει, όταν ο Θανάσης ανεβαίνει σε μία μπουλντόζα και κυνηγά τον Κοκό ο οποίος τρέχει να σωθεί. Τελικά τον πιάνει τον βάζει στη φαγάνα και τον ανεβάζει ψηλά. Τότε του ζητά κάτι συναλλαγματικές κι αφού τις πάρει τον αφήνει εκεί. Μετά ακολουθεί τη συμβουλή τον καπετάν Νικόλα και πάει στη θάλασσα. Μαζί του όμως έρχεται και η Τασία, την οποία και νυμφεύεται.
Εξωτερικοί σύνδεσμοι
Κατηγορία:Ταινίες του 1980 Κατηγορία:Ελληνόφωνες ταινίες Κατηγορία:Ελληνικές ταινίες Κατηγορία:Ελληνικές κωμικές ταινίες Κατηγορία:Ελληνικές δραματικές κωμικές ταινίες Κατηγορία:Ελληνικές αισθηματικές ταινίες Κατηγορία:Ταινίες σε [[σκηνοθεσία Ντίνου Κατσουρίδη]] Κατηγορία:Ταινίες σε σενάριο Ντίνου Κατσουρίδη Κατηγορία:Ταινίες σε σενάριο Ναπολέοντα Ελευθερίου Κατηγορία:Ταινίες γυρισμένες στην Ελλάδα Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες σε παραγωγή Ντίνου Κατσουρίδη
Υποκειμενικότητα
Η υποκειμενικότητα σε φιλοσοφικό πλαίσιο αναφέρεται στην έλλειψη της αντικειμενικής πραγματικότητας. Στην υποκειμενικότητα έχουν δοθεί διάφοροι ορισμοί από διαφορετικές πηγές καθώς δεν είναι συχνά το επίκεντρο του φιλοσοφικού λόγου. Ωστόσο, σχετίζεται με ιδέες συνείδησης, επιλογής, προσωπικότητας, φιλοσοφίας, πραγματικότητας και αληθείας. Τρεις κοινοί ορισμοί περιλαμβάνουν:
Καταστάσεις που το άτομο διαθέτει συνειδητές εμπειρίες, όπως προοπτικές, συναισθήματα, πεποιθήσεις και επιθυμίες. Mια οντότητα που δύναται να πράξει το οτιδήποτε, πράγμα που σημαίνει ότι δρα ή ασκεί εξουσία σε κάποια άλλη οντότητα (ένα αντικείμενο). Πληροφορίες, ιδέες, καταστάσεις που προβάλλονται από συγκεκριμένη οπτική γωνία.
Οι διάφοροι ορισμοί της υποκειμενικότητας χρησιμοποιούνται συχνά μαζί και εναλλακτικά. Ο όρος χρησιμοποιείται συχνότερα ως συνώνυμο της μεροληψίας.
Νίκος Σαμαράς
Ο Νίκος Σαμαράς (Στουτγκάρδη, 1 Ιουλίου 1970 - Αθήνα, 4 Ιανουαρίου 2013) ήταν Έλληνας πετοσφαιριστής, ο οποίος αγωνίστηκε σε διάφορες ομάδες της Ελλάδας και του εξωτερικού, ενώ με τη φανέλα της εθνικής ομάδας των ανδρών (στην οποία διετέλεσε αρχηγός) κατέγραψε συνολικά 263 συμμετοχές και με εκείνη των εφήβων άλλες 160. Τη σεζόν 2012-13 αγωνιζόταν και προπονούσε την ομάδα της Λήμνου, τόπο όπου είχε εγκατασταθεί μόνιμα από το 2009. Αποτελούσε παίκτη σύμβολο για το ελληνικό βόλεϊ.
Καριέρα
Σπούδασε Φυσική Αγωγή στο Δημοκρίτειο Πανεπιστήμιο Θράκης, από όπου απέκτησε πτυχίο. Αγωνίστηκε σε 9 επαγγελματικούς συλλόγους σε Ελλάδα, Ιταλία και Τουρκία, με τελευταίο σταθμό σε ανώτερη κατηγορία τον Μίλωνα Ν. Σμύρνης το 2011-12.
Τη μεγαλή του φήμη απέκτησε ως παίκτης του Α.Ο. Ορεστιάδας, στον οποίο αγωνίστηκε από το 1988 έως το 1998. Με το σύλλογο της Θράκης έζησε μεγάλες στιγμές ξεκινώντας από το 1988 όταν κατέκτησε το πανελλήνιο πρωτάθλημα εφήβων. Αποτέλεσε βασικό της στέλεχος επί μία δεκαετία παρά το ότι σε κάθε μεταγραφική περίοδο αποτελούσε το μήλο της έριδος για τους δύο μεγάλους του κέντρου. Όμως, η αγάπη του κόσμου της Ορεστιάδας ανάγκαζε τον χρηματοδότη της ομάδας, Πάνο Ζερίτη της χαρτοβιομηχανίας "ΝΤΙΑΝΑ" να ματώνει για να τον κρατήσει.
Με την παρουσία του Σαμαρά η ομάδα αλλάζει προφίλ και ανεβαίνει στο επίπεδο των διεκδικητών των τίτλων. Φιναλίστ κυπέλλου Ελλάδος το 1993, 3η θέση στο πρωτάθλημα επί τρεις συνεχόμενες χρονιές: 1994, 1995 (ενώ είχε τερματίσει 2η κατά την κανονική περίοδο), 1996 και φιναλίστ επί δύο συνεχόμενες χρονιές: 1997 και 1998, στο απόγειο της σταδιοδρομίας του στην Ορεστιάδα, όπου χάνει τον τίτλο στις λεπτομέρειες. Την πρώτη χρονιά ενώ έχει αποκλείσει τον Ολυμπιακό χάνει στον τελικό από τον Άρη και τη δεύτερη χρονιά ενώ έχει τερματίσει πρώτη κατά την κανονική περίοδο και έχει το πλεονέκτημα έδρας χάνει στο πέμπτο και αποφασιστικό ματς μέσα στην Ορεστιάδα.
Με την Ορεστιάδα αγωνίστηκε τρεις συνεχόμενες χρονιές στο φάιναλ φορ του Κυπέλλου Ευρωπαϊκής Συνομοσπονδίας 1994, 1995, 1996, εκ των οποίων κορυφαία ήταν η παρουσία στον τελικό του 1995.
Μετά την απώλεια του πρωταθλήματος το 1998 φεύγει από την ομάδα της καρδιάς του και ξεκινά ένα ταξίδι σε διάφορους επαγγελματικούς συλλόγους στην Ελλάδα και το εξωτερικό. Γίνεται ο πιο καλοπληρωμένος Έλληνας πετοσφαιριστής και δίκαια τον αποκαλούν "Γκάλη του βόλεϊ". Πάει στον Ηρακλή με τον οποίο κατέκτησε το Κύπελλο Ελλάδας το 2000, τον μοναδικό σημαντικό τίτλο της καριέρας του.
Εν συνεχεία αγωνίστηκε στον Παναθηναϊκό και στο εξωτερικό στην ιταλική Φαλκονάρα, την ισπανική Σεβίλη, την τουρκική Φενερμπαχτσέ και την ελβετική Σενουά, πριν επιστρέψει στην Ελλάδα, όπου τα τελευταία χρόνια της καριέρας του έπαιξε σε ΑΕΚ, Εθνικό Αλεξανδρούπολης και Μίλωνα, τον οποίο ανέβασε από την Α2 το 2012.
Τη σεζόν 2012-13 αγωνιζόταν στη Λήμνος Βόλεϊ, ομάδα που είχε ιδρύσει ο ίδιος και την προπονούσε από το 2010. Οι δύο τελευταίοι επίσημοι αγώνες που έλαβε μέρος ο Σαμαράς ήταν για το Κύπελλο Ελλάδας 2012-13 με την ομάδα της Λήμνου:
Παρά το θανατό του, η ομάδα του κατάφερε στο τέλος της σεζόν 2012-13 να κερδίσει την άνοδο στην Α2 Εθνική πετοσφαίρισης ανδρών κάνοντας το όνειρό του πραγματικότητα.
Στις εθνικές ομάδες
Αγωνίστηκε 160 φορές στην Εθνική Ελλάδος εφήβων και 263 στην ανδρική Εθνική Ελλάδος, με τις οποίες έπαιξε στο Παγκόσμιο Πρωτάθλημα Εφήβων (1989) και Παγκόσμιο Πρωτάθλημα ανδρών (1994), κατακτώντας σε αμφότερες τις διοργανώσεις την 6η θέση. Στην εθνική ομάδα ήταν αναντικατάστατο στέλεχος και αρχηγός και είχε συμμετάσχει σε όλες τις διεθνείς διοργανώσεις: World League, Ευρωπαϊκό πρωτάθλημα, Μεσογειακοί Αγώνες.
Προσωπική ζωή
Ο Νίκος Σαμαράς ήταν παντρεμένος με την Ελένη Δούκα, η οποία κατάγεται από τη Λήμνο, και είχε ένα γιο. Από το 2009 είχε εγκατασταθεί μόνιμα στη Μύρινα Λήμνου ώστε να μεγαλώσει το παιδί του σε ένα πιο ανθρώπινο περιβάλλον. Ήταν ένας άνθρωπος απλός και χωρίς καμιά έπαρση, μετρημένος, χωρίς δημόσιες σχέσεις αλλά με πηγαίο χιούμορ.
Στις 4 Ιανουαρίου 2013 κατέρρευσε ξαφνικά έπειτα από αδιαθεσία που ένιωσε, ενώ βρισκόταν σε σπίτι φίλων του στην Αθήνα. Διακομίστηκε στο Λαϊκό Νοσοκομείο αλλά είχε ήδη πεθάνει στο ασθενοφόρο, από εγκεφαλικό ανεύρυσμα, σε ηλικία μόλις 42 ετών. Κηδεύτηκε στη Λήμνο, την οποία είχε επιλέξει ως τόπο κατοικίας και δεύτερη πατρίδα του, με μεγάλες τιμές. Τη δαπάνη ανέλαβε η Ελληνική Ομοσπονδία Πετοσφαίρισης, ενώ η σορός του αδικοχαμένου αθλητή μεταφέρθηκε στη Λήμνο με στρατιωτικό αεροσκάφος C130.
Αγία Κυριακή Σάμου
Γεωγραφία
Η Αγία Κυριακή είναι ηπειρωτικός οικισμός της ΝΔ. Σάμου. Βρίσκεται στους νοτιοδυτικούς πρόποδες του Κέρκη, πάνω στην επαρχιακή οδό που συνδέει τον Μαραθόκαμπο με τους Δρακαίους και σε μέσο σταθμικό υψόμετρο 90. Απέχει περίπου 55 χλμ. Δ.ΝΔ. της πόλης της Σάμου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα Μαραθοκάμπου της Σάμου. Με το ΦΕΚ 244Α - 04/12/1997 αποσπάστηκε από την κοινότητα Μαραθοκάμπου και προσαρτήθηκε στον δήμο Μαραθοκάμπου. Με το ΦΕΚ 87Α - 07/06/2010, αποσπάστηκε από τον δήμο Μαραθοκάμπου και προσαρτήθηκε στον δήμο Σάμου Με το ΦΕΚ 43Α - 09/03/2019, αποσπάστηκε από τον δήμο Σάμου και προσαρτήθηκε στον δήμο Δυτικής Σάμου.
Ασκητισμός
Στην περιοχή είχε αναπτυχθεί αναχωρητισμός- μοναχισμός και είχε δημιουργηθεί η περίφημη λάβρα του Κέρκη, που καταστράφηκε από τους αποστάτες Λέοντα Τριπολίτη και Δαμιανό όταν, μαζί με τους Σαρακηνούς, κατέκαψαν τη Σάμο και το Ταυρομένιο της Σικελίας. Τον 10ο αιώνα επανίδρυσε τη λάβρα του Κέρκη ο μοναχός Όσιος Παύλος ο Λατρινός. Ήλθε και μόνασε σε σπήλαιο ΒΑ. του οικισμού της Αγίας Κυριακής, όπου κατά παράδοση έζησε ο φιλόσοφος Πυθαγόρας διωκόμενος από τον τύραννο Πολυκράτη πριν καταφύγει στην Νότιο Ιταλία. Γύρω από τον χαρισματικό αυτόν αναχωρητή συγκεντρώθηκαν πολλοί αναχωρητές και έτσι αναπτύχθηκε ξανά ο ασκητισμός με κέντρο το χώρο του οικισμού της Αγίας Κυριακής.
Πηγές
Κατηγορία:Χωριά της Σάμου Κατηγορία:Δήμος Δυτικής Σάμου
Νόβα Ζαγκόρα
Η Νόβα Ζαγκόρα ή Νέα Ζαγορά (βουλγαρικά: Нова Загора) είναι πόλη στις νοτιοανατολικές πεδιάδες της Βουλγαρίας, στην επαρχία του Σλίβεν. Έχει πληθυσμό 23.325 κατοίκους (2012).
Τα πρώτα ίχνη ζωής στην περιοχή χρονολογούνται πριν χιλιάδες χρόνια. Στην περιοχή βρίσκονται πολλοί αρχαιολογικοί χώροι οικισμών που ανάγονται στη Λίθινη Εποχή και στην Εποχή του Χαλκού. Ο σημαντικότερος αρχαιολογικός χώρος είναι το γειτονικό χωριό του Καράνοβο. Το Ιστορικό Μουσείο έχει πολλά ιστορικά σημαντικά τεχνουργήματα αυτής της εποχής.
Η Νόβα Ζαγόρα έχει μειονότητες Ρομά και Τούρκων. Με τις επίσημες στατιστικές περίπου 12 τοις εκατό είναι από αυτές τις μειονότητες, ενώ οι ανεπίσημες εκτιμήσεις είναι υψηλότερες. Η πόλη πλήττεται από υψηλά επίπεδα ανεργίας (υπολογίζεται περίπου 23%) και ο πληθυσμός μειώνεται.
Το κλίμα είναι ήπιο με μέση θερμοκρασία το χειμώνα 1,2 β. Καλσίου και τον Αύγουστο 23,5.
Παραπομπές
Κατηγορία:Πόλεις της Βουλγαρίας
Ακούμια
Με το όνομα Ακούμια αναφέρονται τα εξής:
Ντάνι Πεδρόσα
Ο Ντάνι Πεδρόσα (Daniel Pedrosa Ramal, 29 Σεπτεμβρίου 1985) είναι Ισπανός επαγγελματίας οδηγός μηχανών, και αγωνίζεται στο Moto GP. Γεννήθηκε το 1985 στο Σαβαδέλ της Ισπανίας που ανήκει στην Καστελάρ ντε Βάλε. Ο Ντάνι είναι ο νεότερος πρωταθλητής των 250 κυβικών. Ο Πεδρόσα έχει 1,58 ύψος και ζυγίζει 51 κιλά.
Τα πρώτα χρόνια
Ο Ντάνι άρχισε για πρώτη φορά να οδηγεί μηχανή στα 4 του, και το πρώτο του μηχανάκι ήταν μια Italjet 50. Όταν άρχισε ερασιτεχνικά τον μηχανοκίνητο αθλητισμό σαν πρώτη μηχανή του χρησιμοποίησε μια Καβασάκι. Στα 9 του συμμετείχε στο Ισπανικό Πρωτάθλημα Μίνι-Μπάικ και τερμάτισε 2ος. Την επόμενη χρονιά τερμάτισε στην 3η θέση λόγω απουσιών επειδή είχε προβλήματα υγείας.
125
Το 2001 έκανε το ντεμπούτο του στα 125 κυβικά και συμμετείχε στο Κύπελλο Movistar. Ο Ντάνι παίρνοντας δύο νίκες τερμάτισε στην 3η θέση. Το 2003 κατάφερε να πάρει 5 νίκες και κατέκτησε το πρωτάθλημα έχοντας μαζέψει συνολικά 223 βαθμούς. Τότε ήταν 18 ετών. Μάλιστα την ίδια σεζόν ταλαιπωρήθηκε πολύ καθώς σε μια δοκιμή στην Αυστραλία έπεσε από τη μηχανή και έσπασε τους αστραγάλους του.
250
Το 2004 έκανε την εμφάνιση του στα 250 κυβικά αλλά δεν συμμετείχε κιόλας απο τον πρώτο αγώνα λόγω του προβλήματος στους αστραγάλους του. Αργότερα, νίκησε στη Νότια Αφρική, και από τότε νίκησε άλλες 6 φορές και τερμάτισε 13 φορές. Το 2005 νίκησε 8 αγώνες, αλλά ξανατραυματίστηκε πάλι σε δοκιμή στην Ιαπωνία αλλά αυτή τη φορά αντιμετώπισε προβλήματα στον ώμο.
Moto GP
Το 2006 έφτασε στην κορυφαία κατηγορία των 990 κυβικών, στην κατηγορία Moto GP που είναι ίδια με τα προηγούμενα πρωταθλήματα. Τον Μάρτιο του 2006, την εποχή που έκανε το ντεμπούτο του τερμάτισε 2ος στην πατρίδα του, την Ισπανία. Δύο μήνες μετά, στην Κίνα, πήρε την πρώτη του νίκη.
Γνώση
Γνώση είναι η μετεξέλιξη στον νου της καταγεγραμμένης πληροφορίας και εμπειρίας που παρέχει την εξοικείωση, την αντιληπτότητα και την κατανόηση των πραγμάτων και δίνει επιδεξιότητα και δυνατότητα καθοδήγησης στη λήψη αποφάσεων. Αποκτάται μέσω της εμπειρίας ή της εκπαίδευσης με την πρόσληψη πληροφορίας, την ανακάλυψη και τη μάθηση.
Η γνώση μπορεί να αναφέρεται στη θεωρητική ή στην πρακτική κατανόηση ενός θέματος, να αφορά την επιδεξιότητα και την εξειδίκευση στο πρακτικό του μέρος, και να ακολουθεί λιγότερο ή περισσότερο την τυπικότητα και τη συστηματικότητα.
Στη φιλοσοφία η μελέτη της γνώσης καλείται γνωσιολογία. Ο Πλάτωνας όρισε τη γνώση ως «τεκμηριωμένη και αληθή πεποίθηση». Το 1963 το Πρόβλημα του Γκέτιερ έδωσε αντιπαραδείγματα στον ορισμό αυτόν και ακολούθησαν αρκετές θεωρίες ή διατυπώσεις που θέτουν πλέον τη γνώση ως κεντρικό πρόβλημα της γνωσιολογίας, με φιλοσόφους να φτάνουν να μην αποδέχονται πως υπάρχει οτιδήποτε γνωστό.
Στη βιβλιογραφία της διαχείρισης γνώσης, ένας συνήθης τρόπος διάκρισης της αποκτώμενης γνώσης είναι η ρητή γνώση (explicit knowledge) και η άρρητη γνώση (tacit knowledge). Η πρώτη μεταδίδεται με το γραπτό και προφορικό λόγο, ενώ η δεύτερη αποκτάται με την εμπειρία.
Εξωτερικοί σύνδεσμοι
4.http://www.gnomikologikon.gr/greek-proverbs.php
Άγιος Βλάσιος Μαγνησίας
right|300px|thumb|Ο Άγιος Βλάσιος Μαγνησίας. Στο μέσο διακρίνεται η ομώνυμη εκκλησία με το καμπαναριό.
Ο Άγιος Βλάσιος είναι χωριό του Πηλίου και της Περιφερειακής Ενότητας Μαγνησίας.
Γεωγραφία - Ιστορία
Ο Άγιος Βλάσιος είναι κτισμένος στις νοτιοδυτικές πλαγιές του Πηλίου σε υψόμετρο 320 μέτρα στον δρόμο που οδηγεί από τα Άνω Λεχώνια στον Άγιο Γεώργιο Νηλείας, σε απόσταση περίπου 15 χλμ. από τον Βόλο. Το χωριό (πρώην ανεξάρτητη κοινότητα και νυν Τοπική Κοινότητα του Δήμου Βόλου) εκτείνεται από τον Παγασητικό κόλπο (οικισμός Μαλάκι) έως τα μέσα υψώματα του όρους Πηλίου. Ο πληθυσμός του ανέρχεται σε 322 κατοίκους (απογραφή 2011).
Η ονομασία του οφείλεται στην εκκλησία του χωριού, που είναι αφιερωμένη στον ομώνυμο άγιο. Η παλαιότερη ονομασία του χωριού ήταν Καραμπάς ή Καραμπάσι, που στα τουρκικά σημαίνει μαύρη κεφαλή.
Στα χρόνια αμέσως μετά την απελευθέρωση της Θεσσαλίας (1881), το Καραμπάσι έγινε διαμέρισμα του Δήμου Νηλείας. Το 1912, το Καραμπάσι ΦΕΚ 262Α - 31/08/1912 έγινε ανεξάρτητη κοινότητα και το όνομά του άλλαξε το 1927 με το ΦΕΚ 306Α - 22/12/1927 σε Άγιος Βλάσιος, από την ομώνυμη εκκλησία του χωριού που είναι κτίσμα του 1836. Στις 13 Μαΐου 1944, το χωριό πυρπολήθηκε από τους Γερμανούς κατακτητές.
Από το 1998, ο Άγιος Βλάσιος αποτελεί δημοτικό διαμέρισμα του Δήμου Αρτέμιδος, που έχει την έδρα του στα Άνω Λεχώνια. Στην διοικητική περιφέρεια της πρώην κοινότητας και νυν δημοτικού διαμερίσματος του Αγίου Βλασίου ανήκουν τέσσερις οικισμοί:
300px|μικρογραφία|δεξιά|Ο Άγιος Βλάσιος με την παλιά ονομασία του σε φωτογραφία του 1914. Στα χρόνια της Τουρκοκρατίας, ο οικισμός του Παλιόκαστρου, που βρίσκεται στην ρεματιά ανάμεσα στα Άνω Λεχώνια και τον Άγιο Βλάσιο, κατοικούνταν σχεδόν αποκλειστικά από Τούρκους. Όπως ήταν φυσικό, στον οικισμό υπήρχε και μουσουλμανικό τέμενος (τζαμί). Ο πύργος του τζαμιού (ο μιναρές) υπήρχε μισοκατεστραμμένος μέχρι τα τέλη του 20ού αι., αλλά βάνδαλοι Έλληνες τον ανατίναξαν.
Η γέφυρα που βρίσκεται στην περιοχή έχει χαρακτηριστεί ως ιστορικό διατηρητέο μνημείο, "επειδή αποτελεί στοιχείο άνθησης των χωριών του Πηλίου κατά την εποχή της Τουρκοκρατίας" καθώς και το παλιό Δημοτικό Σχολείο "διότι αποτελεί αξιόλογο και αντιπροσωπευτικό δείγμα παραδοσιακής σχολικής αρχιτεκτονικής της τελευταίας περιόδου της Τουρκοκρατίας και είναι σημαντικό για τη μελέτη της ιστορίας της αρχιτεκτονικής στον τομέα της σχολικής αρχιτεκτονικής".
Παραπομπές
Αγιος Βλασιος Άγιος Βλασιος
Στίβεν Σόντερμπεργκ
Ο Στίβεν Σόντερμπεργκ (Steven Andrew Soderbergh, 14 Ιανουαρίου 1963) είναι Αμερικανός βραβευμένος με Όσκαρ σκηνοθέτης, παραγωγός ταινιών και σεναριογράφος. Είναι γνωστός κυρίως για τις χολιγουντιανές ταινίες Έριν Μπρόκοβιτς (Erin Brockovich, 2000), Traffic (Traffic, 2000) (για το οποίο κέρδισε Όσκαρ Καλύτερης Σκηνοθεσίας), Η Συμμορία των Έντεκα (Ocean's Eleven), Η Συμμορία των Δώδεκα (Ocean's Twelve, 2004) και Η Συμμορία των Δεκατριών (Ocean's Thirteen, 2007). Έχει επίσης σκηνοθετήσει τις ταινίες Σεξ, Ψέματα και Βιντεοκασέτες (Sex, Lies, and Videotapes, 1989) που κέρδισε Χρυσό Φοίνικα στο Φεστιβάλ των Καννών, Full Frontal (2002), Σολάρις (Solaris, 2002) και Contagion (2011).
Εξωτερικοί σύνδεσμοι
Κατηγορία:Αμερικανοί σεναριογράφοι Κατηγορία:Αμερικανοί παραγωγοί ταινιών Κατηγορία:Αμερικανοί κινηματογραφιστές Κατηγορία:Βραβευμένοι με Όσκαρ Καλύτερης Σκηνοθεσίας Κατηγορία:Αμερικανοί σκηνοθέτες κινηματογράφου
Σύριγξ (Νύμφη)
thumb|right|250px|Πάνας και Σύριγξ σε πίνακα του [[Φρανσουά Μπουσέ (1762), Μουσείο ντελ Πράδο.]] Στην ελληνική μυθολογία με το όνομα Σύριγξ αναφέρεται μία από τις Νύμφες της Αρκαδίας, την οποία ερωτεύθηκε κάποτε ο θεός Παν. Για να τον αποφύγει, η Σύριγξ κατέφυγε στις όχθες του ποταμού Λάδωνα και εκεί μεταμορφώθηκε σε καλάμι, από το οποίο ο θεός κατασκεύασε ένα είδος πνευστού μουσικού οργάνου, τη «σύριγγα», που πήρε το όνομά της από το όνομα της Νύμφης.
Πηγές
Συριγξ
Άγιος Αθανάσιος Ηλείας
Ο Άγιος Αθανάσιος είναι πεδινός οικισμός του Δήμου Ανδραβίδας - Κυλλήνης στην Περιφερειακή Ενότητα Ηλείας της Πελοποννήσου. Σύμφωνα με την απογραφή του 2011 έχει πληθυσμό 3 κατοίκων.
Γενικά στοιχεία
Ο Άγιος Αθανάσιος είναι κτισμένος σε υψόμετρο 118 μέτρων και βρίσκεται βορειοδυτικά της τεχνητής λίμνης του Πηνειού, προς τα βόρεια όρια με την Περιφερειακή Ενότητα Αχαΐας. Απέχει 22,5 χλμ. Α.-ΒΑ. από τα Λεχαινά (έδρα του δήμου) και 8 χλμ. ΝΑ. από τη Βάρδα. Ως ξεχωριστός οικισμός αναφέρεται επίσημα για πρώτη φορά το 1991 να προσαρτάται στον τότε κοινότητα Νησίου της επαρχίας Ηλείας, ενώ κατόπιν αποτέλεσε μέρος του καποδιστριακού Δήμου Βουπρασίας. Σύμφωνα με το Σχέδιο Καλλικράτης μαζί με το Νησί, την Αγία Μαρίνα, τα Καραβουλαίικα και το Κρεμμύδι αποτελούν την τοπική κοινότητα Νησίου που υπάγεται στη δημοτική ενότητα Βουπρασίας του Δήμου Ανδραβίδας - Κυλλήνης.
Παραπομπές
Κατηγορία:Χωριά του νομού Ηλείας Κατηγορία:Δήμος Ανδραβίδας - Κυλλήνης Κατηγορία:Δήμος Βουπρασίας
Μόγκιλα
Η Μόγκιλα (Могила) είναι χωριό στα νότια της Βόρειας Μακεδονίας. Είναι η έδρα του Δήμου Μόγκιλα. Το χωριό βρίσκεται στην Πελαγονία, βορειοανατολικά της πόλης της Μπίτολα. Έχει ειπωθεί ότι το όνομα προέρχεται από το αρχαίο μακεδονικό «Μόγιλα» που σημαίνει νεκροταφείο, παρόλο που δεν έχει καταγραφεί τέτοια λέξη από τους αρχαίους λεξιλόγους όπως τον Ησύχιο τον Αλεξανδρέα, τον Αμερία, τον Μαρσύα τον Πελλαίο και τον Αθήναιο τον Ναυκρατίτη που έσωσαν περίπου 200 αρχαίες μακεδονικές λέξεις. Πιο πιθανά το όνομα να προέρχεται από το βουλγαρικό «Μόγκιλα» που σημαίνει «τούμπα», «λόφος». Δείτε επίσης ρωσικό «μόγκιλα» με την έννοια του «τάφου», «μνήματος» και το πολωνικό «μόγκιλα» με την έννοια του «τάφου».
Δημογραφικά
Σύμφωνα με την απογραφή του 2002, όλοι από τους 1.526 κάτοικους της Μόγκιλας ήταν Σλαβομακεδόνες.
Έμπασσυ σκάκι
Το Έμπασσυ σκάκι (Embassy chess) είναι σκακιστική παραλλαγή, που δημιουργήθηκε το 2005 από τον Κέβιν Χιλ, η οποία δανείστηκε την παράταξη εκκίνησης από το Μεγάλο σκάκι και την προσάρμοσε σε σκακιέρα 10×8.
Το Έμπασσυ σκάκι είναι ελεύθερη και μη εμπορική παραλλαγή στο Τυχαίο σκάκι του Καπαμπλάνκα, που παίζεται με δύο επιπλέον πιόνια για κάθε πλευρά και δύο ανορθόδοξα κομμάτια, τον στρατάρχη ή μάρσαλ (marshall) και τον καρδινάλιο (cardinal).
Κανόνες
Στο Έμπασσυ σκάκι το ροκέ γίνεται με τον βασιλιά να μετακινείται τρία τετράγωνα προς την κατεύθυνση του πύργου (βλ. το διάγραμμα στα δεξιά, όπου το ροκέ για τα λευκά γίνεται στην πτέρυγα του βασιλιά και για τα μαύρα στην πτέρυγα της βασίλισσας). Όταν ένα πιόνι φτάσει στην τελευταία γραμμή, μπορεί να προαχθεί σε βασίλισσα, πύργο, αξιωματικό, ίππο, καρδινάλιο ή στρατάρχη. Το εν διελεύσει και όλοι οι άλλοι κανόνες, είναι οι ίδιοι όπως στο ορθόδοξο σκάκι.
Επιπλέον κομμάτια
Τα επιπλέον κομμάτια στην παραλλαγή αυτή είναι:
Εξωτερικοί σύνδεσμοι
Κατηγορία:Σκακιστικές παραλλαγές
Στρόβιλος
Ο  στρόβιλος ή τουρμπίνα, είναι ένας κινητήρας που εξάγει ενέργεια από τη ροή ενός ρευστού και τη μετατρέπει σε ωφέλιμο έργο. Αν το ρευστό είναι αέριο καλείται αεριοστρόβιλος ενώ αν είναι υγρό λέγεται υδροστρόβιλος. Ο στρόβιλος γενικά μπορεί να είναι τόσο ακτινικής όσο και αξονικής ροής.
Η πιο απλή μορφή αεριοστροβίλου είναι μια συνδεσμολογία στροφίου όπου σε έναν άξονα ή τύμπανο προσαρτούνται πτερύγια. Το ρευστό επιδρά στα πτερύγια και αυτά αντιδρώντας στη ροή περιστρέφουν το στροφίο. Παραδείγματα απλών τουρμπίνων αποτελούν οι ανεμόμυλοι και οι νερόμυλοι.
Αεριοστρόβιλος ακτινικής ροής
Ο αεριοστρόβιλος ακτινικής ροής χαρακτηρίζεται από το συμπαγές και στιβαρό της κατασκευής του, ενώ πλεονεκτεί και ως προς τη μέθοδο κατασκευής αφού κατασκευάζεται με χύτευση. Έχει λοιπόν εφαρμογή σε μικρού μεγέθους στροβιλοσυμπιεστές και για κινητήρες που χρησιμοποιούν ελαφρά κλάσματα, αφού παρουσιάζονται δυσκολίες, στην απομάκρυνση κατά τη λειτουργία, σωματιδίων που επικάθονται σε αυτόν. Για μεγαλύτερες κατασκευές το βάρος αυξάνεται σημαντικά ενώ και η χύτευση μεγάλων κομματιών παρουσιάζει δυσκολίες. Οι απώλειες πίεσης που οφείλονται στη μείωση του μεγέθους για τους αξονικούς στροβίλους δεν επηρεάζουν την λειτουργία τους σε υψηλές πιέσεις. Στους αεριοστροβίλους ακτινικής ροής τα καυσαέρια οδηγούνται στο στροφείο μέσω ενός σπειροειδούς κελύφους το οποίο δίνει τη συστροφή στη ροή. Πριν το στροφείο μπορεί να παρεμβάλλεται μια σταθερή πτερύγωση η οποία χρησιμοποιείται για να ρυθμίσει τη γωνία προσπτώσεως της ροής στα κινητά πτερύγια. Με κατάλληλη ρύθμιση της κλίσεως των σταθερών πτερύγιων είναι δυνατή η ρύθμιση της παροχής καυσαερίων, της ισχύος και των στροφών του στροβίλου.
Αεριοστρόβιλος αξονικής ροής
Οι αεριοστρόβιλοι αξονικής ροής μπορεί να είναι μίας ή (σπάνια) δυο βαθμίδων. Κάθε βαθμίδα αποτελείται από μια σειρά σταθερών πτερύγιων που ακολουθείται από μια σειρά κινητών πτερύγιων. Μέσα στον στάτορα η ροή αποκτά συστροφή την οποία αφαιρεί το στροφείο απορροφώντας ενέργεια από το ρευστό. Τα πτερύγια του στροβίλου επειδή διαβρέχονται από τα καυσαέρια, λειτουργούν σε ιδιαίτερα υψηλές θερμοκρασίες. Η μεγάλη ταχύτητα περιστροφής τους δημιουργεί ισχυρές φυγοκεντρικές δυνάμεις οι οποίες σε συνδυασμό με τη υψηλή θερμοκρασία καταπονούν ιδιαίτερα τα πτερύγια. Επιπλέον στην περίπτωση υπάρξεως συστήματος παλμών δημιουργούνται ισχυρές ταλαντώσεις στα πτερύγια. Λόγω των υψηλών θερμοκρασιών λειτουργίας και της οριακής φορτίσεως θα πρέπει να ελέγχεται συνεχώς η μεταβολή της θερμοκρασίας εξόδου των καυσαερίων.
Εξωτερικοί σύνδεσμοι
Κατηγορία:Κινητήριες μηχανές Κατηγορία:Μηχανική ρευστών Κατηγορία:Τεχνολογίες αερίων
Σήμαντρα Χαλκιδικής
Τα Σήμαντρα ( ή Καρκάρα ) είναι κωμόπολη και ομώνυμο Δημοτικό διαμέρισμα στο Δήμο Νέας Προποντίδας του Νομού Χαλκιδικής. Μάλιστα αποτελεί το μεγαλύτερο Δημοτικό διαμέρισμα στον εν λόγω Δήμο, μετά τα Νέα Μουδανιά. Η θέση του είναι στους πρόποδες του Λοστρίτη. Σύμφωνα με την απογραφή πληθυσμού του 2011 έχει 2.421 κατοίκους. Στον οικισμό λειτουργούν δύο νηπιαγωγεία, 9/θέσιο Δημοτικό σχολείο, Γυμνάσιο, Λύκειο και πολιτιστικά δραστηριοποιείται ο πολιτιστικός σύλλογος με την επωνυμία "Λαογραφικός", καθώς και η "Πολιτεία Σημάντρων". Από αθλητική άποψη, ενεργή στην πρώτη ερασιτεχνική κατηγορία είναι η ομάδα του ΑΟ Σημάντρων, του ποδοσφαιρικού τοπικού πρωταθλήματος της ΕΠΣ Χαλκιδικής. Κύριες ασχολίες των κατοίκων είναι το εμπόριο και τα γεωργικά επαγγέλματα.
Ιστορικά στοιχεία
Το χωριό αποτελεί ένα ακόμα προσφυγοχώρι της Χαλκιδικής. Ειδικότερα, μέρος των κατοίκων του Σεμέντερε (Σήμαντρα) της Καππαδοκίας, εξ ού και το σημερινό όνομα του χωριού, εγκαταστάθηκε στον οικισμό που παλιότερα λεγόταν Καρκάρα. Στα Καππαδοκικά Σήμαντρα, επίσης, έζησαν οι προσφιλείς για τους κατοίκους του χωριού, Άγιοι Πέντε Μάρτυρες Ευστράτιος, Αυξέντιος, Ευγένιος, Μαρδάριος και Ορέστης, των οποίων τεμάχια Λειψάνων, φυλάσσονται στον Ιερό Ναό του χωριού, αφιερωμένος στους Αγίους Δώδεκα Αποστόλους. Το μεγαλύτερο μέρος, όμως, των Λειψάνων των Πέντε Μαρτύρων, φυλάσσεται στο Πολύστυλο Καβάλας, όπου και κατέληξε ο υπόλοιπος πληθυσμός. Περισσότερες πληροφορίες για τα Σήμαντρα της Καππαδοκίας βρίσκονται στο βιβλίο "Modern Greek in Asia Minor: a study of the dialects of Siĺli, Cappadocia and Phárasa, with grammar, texts, translations and glossary", Richard McGillivray Dawkins, William Reginald Halliday, University Press, 1916. Το βιβλίο είναι διαθέσιμο σε ηλεκτρονική μορφή στη σελίδα Google Books. Σε απόσταση δυόμισι περίπου χιλιομέτρων ανατολικά από τα Σήμαντρα εντοπίστηκε, με βάση την επιφανειακή κεραμική, η θέση Ρωμαϊκού οικισμού, ο οποίος διοικητικά ανήκε στη Ρωμαϊκή αποικία της Κασσάνδρειας. Επίσης, από τις χορηγίες Σημαντρινών που έμεναν στην Αμερική, πραγματοποιήθηκαν έργα όπως το Δημοτικό σχολείο και το Γύμνασιο. Επιπροσθέτως, ένας ανεκτίμητος ευεργέτης, ήταν ο Γεράσιμος Χάνος που δημιούργησε με δικά του χρήματα το τοπικό Δημοτικό Στάδιο Γεράσιμος Χάνος  που φιλοξενείται τώρα η ομάδα του χωριού.
Γλώσσα, πολιτισμός και έθιμα
Σε επιστημονικό συνέδριο το 2005, αναφέρθηκε ότι στο χωριό κατοικούν ομιλητές της Καππαδοκικής διαλέκτου, η οποία θεωρούνταν εξαφανισμένη από την δεκαετία του 1960. Επιπλέον, ενδιαφέρον παρουσιάζουν από πολιτιστικής άποψης, οι εκδηλώσεις μνήμης για τις χαμένες πατρίδες, που λαμβάνουν χώρα κάθε χρόνο τέλος Ιουλίου. Χαρακτηριστικά των εκδηλώσεων είναι ο χορός, τα τραγούδια και οι εκθέσεις φωτογραφίας. Επίσης, λαμβάνουν χώρα το τριήμερο της Αποκριάς, καρναβαλικές εκδηλώσεις. Οι τελευταίες κορυφώνονται με την παρέλαση των αρμάτων, στην πλατεία του χωριού με τη συμμετοχή πλήθους κόσμου, που γίνεται την Καθαρά Δευτέρα.
Πηγές
Κατηγορία:Δήμος Νέας Προποντίδας Κατηγορία:Δήμος Μουδανιών Κατηγορία:Κωμοπόλεις του νομού Χαλκιδικής
Ζακ Λε Γκοφ
Ο Ζακ Λε Γκοφ (Jacques Le Goff, Τουλόν, 1 Ιανουαρίου 1924 - Παρίσι, 1 Απριλίου 2014) ήταν Γάλλος ιστορικός, μεσαιωνολόγος. Υπήρξε από τους κυριότερους εκπροσώπους του ρεύματος της λεγόμενης "Νέας Ιστορίας" (Nouvelle Histoire) και εξειδικεύτηκε στην μελέτη και ανάλυση του ευρωπαϊκού Μεσαίωνα και ιδιαίτερα του 12ου και 13ου αιώνα.
Βιογραφικό
Δάσκαλοί του υπήρξαν οι Ζορζ Ντιμπί και Μορίς Λομπάρ. Ανήκε στην τρίτη γενιά της περίφημης σχολής των Annales μαζί με τους Πιερ Νορά, Φιλιπ Αριές και Μισέλ Βοβέλ, συνεχιστές όλοι τους των Μαρκ Μπλοχ και Λουσιάν Φαμπρ.
Λοιπά στοιχεία
Ήταν μέλος του Parti Socialiste Unifié από το 1958 μέχρι το 1962. Υπήρξε επιστημονικός συνεργάτης του σκηνοθέτη Ζαν Ζακ Ανό στην ταινία του «Το όνομα του ρόδου», η οποία ήταν βασισμένη στο ομώνυμο μυθιστόρημα του Ουμπέρτο Έκο.
Εργογραφία
(ενδεικτικά από τη μεταφρασμένη στα ελληνικά )
Εξωτερικοί σύνδεσμοι
Κατηγορία:Γάλλοι ιστορικοί
Parastratiosphecomyia stratiosphecomyioides
Η Parastratiosphecomyia stratiosphecomyioides είναι ένα είδος μυγών. Το όνομα του γένους προέρχεται από την Αρχαία ελληνική, που σημαίνει " μύγα-σφήκα στρατιώτης", με το όνομα του είδους να θεωρείται το μεγαλύτερο επιστημονικό του όνομα. Το Parastratiosphecomyia, επίσης γνωστό με το επίσης πολύ κοινό όνομα της μύγα στρατιώτης της Νοτιοανατολικής Ασίας, ανακαλύφθηκε το 1923 από τον Βρετανό εντομολόγο Ενρίκο Μπρουνέττι (Enrico Brunetti).
Σημάδια και χρωστικές ουσίες
Το έντομο παρουσιάζει μια ατελή μορφή εξελικτικής προσαρμογής που ονομάζεται Βατεσιανός μιμητισμός (Batesian mimicry), όπου η μύγα έχει χρώμα και δερμικό μοτίβο τέτοιο ώστε να μοιάζει με δηκτικά είδη δίπτερων έτσι ώστε να μην την πλησιάζουν θηρευτές.
Αναφορές
Κατηγορία:Δίπτερα
Salut à toi, pays de nos aïeux
Salut à toi, pays de nos aïeux είναι ο εθνικός ύμνος του Τόγκο από το 1960. Η μουσική κι οι στίχοι είναι του Alex Casimir-Dosseh.
Εξωτερικοί σύνδεσμοι
Κατηγορία:Εθνικά σύμβολα του Τόγκο Κατηγορία:Εθνικοί ύμνοι
Βοχαϊκό Κορινθίας
Το Βοχαϊκό είναι μεγάλο πεδινό χωριό και κοινότητα της Περιφερειακής Ενότητας Κορινθίας στην Πελοπόννησο με υψόμετρο 30 μέτρα.
Ιστορία
Κατά τη διάρκεια της οθωμανικής περιόδου ο οικισμός ονομαζόταν Χασάν-Αγά, ονομασία που πιθανόν να προήλθε κατά την πρώτη οθωμανική περίοδο στην Πελοπόννησο (1460-1665) από κάποιον ομώνυμο αγά. Η πρώτη γραπτή αναφορά βρίσκεται σε βενετικό έγγραφο της Β' Βενετοκρατίας της οικογένειας Αντρέα Νανέτι όπου η περιοχή γράφεται ως Casan Aga.
Μετά την ίδρυση του ελληνικού κράτους από το 1833 ο οικισμός Χασάναγα ανήκε στο δήμο Αιγιαλείας με πρωτεύουσα το Ζευγολατιό, ο οποίος το 1840 απορροφήθηκε από το δήμο Κορινθίων. Το 1927 αποσπάστηκε διοικητικά από το Βραχάτι και έγινε αυτόνομη κοινότητα και τον επόμενο χρόνο μετονομάστηκε σε Κροκιδά, προς τιμήν του ομώνυμου πολιτικού. Τον Ιούλιο του 1930 η κοινότητα μετονομάστηκε προσωρινά σε Ασωπίας αλλά τον Δεκέμβριο επέστρεψε στην ονομασία Κροκιδάς. Τον Δεκέμβριο του 1933 μετονομάστηκε οριστικά σε Βοχαϊκό. Ήταν αυτόνομη κοινότητα μέχρι το 1997 οπότε και εντάχθηκε στο νεοσυσταθέντα Δήμο Βόχας.
Εξωτερικοί Σύνδεσμοι
Κατηγορία:Δήμος Βέλου-Βόχας Κατηγορία:Χωριά του νομού Κορινθίας
Σφαίρος (μυθολογία)
Στην ελληνική μυθολογία με το όνομα Σφαίρος είναι γνωστός σε μία παράδοση ο ηνίοχος του Πέλοπα, που συνήθως αναφέρεται με το όνομα Κίλλας. Το μνήμα του Σφαίρου υποτίθεται ότι βρισκόταν στην ομώνυμη νησίδα, τη Σφαιρία, κοντά στην Τροιζήνα. Η νήσος αυτή ταυτίζεται από μερικούς με τον σημερινό Πόρο. Ο ηνίοχος του Πέλοπα απεικονίζεται στο ανατολικό αέτωμα του ναού του Δία στην Ολυμπία.
Πηγή
Κατηγορία:Πρόσωπα της ελληνικής μυθολογίας
3%
Το 3% (βραζιλιανικά πορτογαλικά: Três por cento) είναι μια βραζιλιάνικη δυστοπική θρίλερ σειρά που δημιουργήθηκε από τον Pedro Aguilera, με πρωταγωνιστές τη Bianca Comparato και τον Χοάο Μιγκέλ. Αναπτύχθηκε από ένα ανεξάρτητο πειραματικό επεισόδιο το 2009 και είναι η πρώτη πρωτότυπη σειρά του Netflix στην πορτογαλική γλώσσα και η δεύτερη μη αγγλική παραγωγή μετά την ισπανική σειρά Club de Cuervos.
Ο πρώτος κύκλος έγινε διαθέσιμος στο Netflix παγκοσμίως στις 25 Νοεμβρίου του 2016, αποτελούμενος από 8 επεισόδια. Στις 4 Δεκεμβρίου 2016 επιβεβαιώθηκε ένας δεύτερος κύκλος στην επίσημη σελίδα της σειράς στο Facebook, ο οποίος προβλήθηκε στις 27 Απριλίου 2018 και αποτελείται από 10 επεισόδια συνολικά. Τον Ιούνιο του ίδιου έτους, το Netflix ανακοίνωσε ότι η σειρά ανανεώθηκε για έναν τρίτο κύκλο οποίος έκανε την πρεμιέρα του στις 7 Ιουνίου 2019, αποτελούμενος από 8 επεισόδια. Τον Αύγουστο του 2019, το 3% ανανεώθηκε για έναν τέταρτο και τελευταίο κύκλο ο οποίος προβλήθηκε επίσημα στις 14 Αυγούστου 2020, με 7 επεισόδια στο σύνολο.
Σταύρος Κουτόβας
Πηγές
Κατηγορία:Ελληνοαμερικανοί Κατηγορία:Κομμουνισμός
3%
Σύνοψη
Στο μακρινό μέλλον, ο κόσμος έχει χωριστεί σε δύο πλευρές: στους φτωχούς οι οποίοι ζουν στην υποανάπτυκτη Ενδοχώρα, και στους πλούσιους οι οποίοι ζουν σε ένα παραδεισένιο νησί, την Υπεράκτια Χώρα στο οποίο παρέχονται όλες οι ανέσεις και που οι κάτοικοί του απολαμβάνουν μία άριστη ποιότητα ζωής. Κάθε χρόνο, υποψήφιοι από την Ενδοχώρα οι οποίοι έχουν συμπληρώσει το 20ό έτος της ηλικίας τους, έχουν το δικαίωμα να συμμετάσχουν για μία φορά, σε μία σειρά δοκιμασιών που ονομάζεται Διαδικασία, διεκδικώντας μία θέση στο επίλεκτο 3% το οποίο θα καταφέρει να μεταβεί στην Υπεράκτια και να σωθεί από την εξαθλιωμένη ζωή της Ενδοχώρας.
Κριτική
1ος Κύκλος
2ος Κύκλος
Η σειρά σημείωσε επιτυχία και για τον δεύτερο κύκλο επεισοδίων, με το Rotten Tomatoes να αποδίδει συνολική βαθμολογία 8.5/10 μέσα από 3 κριτικές (δεν ήταν εφικτός ο υπολογισμός του ποσοστού), ενώ το κοινό τη βαθμολόγησε συνολικά με 4.46/5 μέσα από 115 κριτικές χρηστών, και ποσοστό 91%.
3ος Κύκλος
Οι επιδόσεις της σειράς και για τον τρίτο κύκλο παραμένουν υψηλές, καθώς το Rotten Tomatoes τής απέδωσε συνολική βαθμολογία 7/10 μέσα από 1 κριτική (δεν ήταν εφικτός ο υπολογισμός του ποσοστού), ενώ όσον αφορά το κοινό, η βαθμολογία είναι 4.11/5 μέσα από 9 μόλις κριτικές, και ποσοστό 89%.
Εξωτερικοί σύνδεσμοι
Κατηγορία:Βραζιλιάνικες τηλεοπτικές σειρές Κατηγορία:Τηλεοπτικές σειρές επιστημονικής φαντασίας
Υπηρεσία Πολιτικής Αεροπορίας
μικρογραφία|Σημαία της Ελληνικής Αεροπορίας την περίοδο 1973-1978 Η Υπηρεσία Πολιτικής Αεροπορίας (ΥΠΑ), είναι ο ελληνικός κρατικός φορέας διαχείρισης των αεροπορικών μεταφορών, των κρατικών αεροδρομίων της χώρας, της παρακολούθησης τήρησης όλων των κανονισμών ασφαλείας αεροσκαφών και της εναέριας κυκλοφορίας, στον ελληνικό εθνικό εναέριο χώρο, σύμφωνα με το εσωτερικό και διεθνές Αεροπορικό Δίκαιο, καθώς και της τήρησης νηολογίου και βιβλίου υποθηκών αεροσκαφών.
Ιστορία
Αν και η Ελλάδα είναι από τις πρώτες χώρες στη χρήση αεροσκαφών σε πολεμικές επιχειρήσεις, δημιουργώντας επί τούτου αεροπορικές υπηρεσίες, ακόμα και εργοστάσιο κατασκευής αεροσκαφών, στον τομέα ανάπτυξης της πολιτικής αεροπορίας παρατηρήθηκε σημαντική καθυστέρηση. Με τη λήξη του Α΄ Παγκοσμίου Πολέμου η Αγγλία, η Γαλλία, η Ιταλία ακόμα και η «υπό περιορισμό» Γερμανία ξεκίνησαν έναν αγώνα δρόμου ανάπτυξης αεροπορικών δικτύων μεταφορών. Το 1921, η Ελλάδα επικύρωσε την πρώτη διεθνή αεροπορική σύμβαση του Παρισιού (1919), με τον Ν.2569/1921 η οποία θεωρητικά είναι και η πρώτη διοικητική πράξη στον τομέα της πολιτικής αεροπορίας ενώ πέντε χρόνια μετά το 1926 οργανώνεται η πρώτη υποτυπώδης διοικητική υπηρεσία πολιτικής υπηρεσίας.
Το 1929 κατ΄ επιταγή της διεθνούς αεροπορικής σύμβασης της Βαρσοβίας περί διεθνών μεταφορών συστήνεται αφενός το ελληνικό Υπουργείο Αεροπορίας, και αφετέρου στο τότε Υπουργείο Ναυτικών, η «Υπηρεσία Συγκοινωνιών Ναυτικών Αερολιμένων» που διατηρήθηκε για δύο χρόνια όταν το 1931 σε εναρμόνιση με σχετικές ευρωπαϊκές νομοθεσίες εκδόθηκαν οι νόμοι 5017/1931 και 5100/1931 «Περί οργανώσεως Υπηρεσίας Πολιτικής Αεροπορίας» με βάση των οποίων συγκροτήθηκε από μία κεντρική διεύθυνση και δύο τμήματα, ένα για τα κρατικά αεροδρόμια και ένα για τις αεροπορικές μεταφορές. Με τον Α.Ν. 596/1937 η Ελλάδα κύρωσε την αεροπορική σύμβαση Βαρσοβίας, πολλαπλασιάζοντας το προσωπικό της ΥΠΑ.
Μετά τον Β΄ Παγκόσμιο Πόλεμο ακολούθησε πλήρης αναμόρφωση και αναδιοργάνωση της εν λόγω υπηρεσίας και μετονομάστηκε (το 1948) σε Κρατική Υπηρεσία Πολιτικής Αεροπορίας (ΚΥΠΑ) η οποία και υπάχθηκε ως επιμέρους Διεύθυνση στο Υπουργείο Αεροπορίας, υπό τη διοίκηση του Αρχηγού της (τότε) Ελληνικής Βασιλικής Αεροπορίας. Το 1952 μετά την κατάργηση του Υπουργείου Αεροπορίας που ένα χρόνο πριν είχε υποβιβαστεί σε υφυπουργείο, με την ίδρυση του Υπουργείου Εθνικής Άμυνας, η ΚΥΠΑ υπάχθηκε στο νέο Υπουργείο Συγκοινωνιών όπως μετονομάστηκε το παλαιότερο Υπουργείο Μεταφορών, αποτελώντας ιδιαίτερη Διεύθυνση με την ονομασία Υπηρεσία Πολιτικής Αεροπορίας.
Το 1970 επί χούντας με το Ν.Δ. 714/1970 ακολούθησε νέα αναδιάταξη με χωρισμό αρμοδιοτήτων της προηγούμενης Διεύθυνσης σε Διεύθυνση Εναερίων Μεταφορών (ΔΕΜ), που υπάχθηκε στο τότε «Υπουργείο Ναυτιλίας Μεταφορών και Επικοινωνιών» ως καθαρά αυτοτελή υπηρεσία ΥΠΑ. Το 1983 υπάχθηκε στο "Υπουργείο Μεταφορών και Επικοινωνιών" διατηρώντας δικό της Διοικητή όπου και παραμένει ως έχει μέχρι σήμερα, ακολουθώντας κάθε φορά τις μετονομασίες του φορέα της.
Εξωτερικοί σύνδεσμοι
Κατηγορία:Δημόσιες υπηρεσίες της Ελλάδας Κατηγορία:Αεροπορικές αρχές Κατηγορία:Ελληνική αεροπορία Κατηγορία:Υπουργείο Υποδομών, Μεταφορών και Δικτύων (Ελλάδα)
Ερπετόμορφοι
250px|μικρογραφία|Οι υποτιθέμενοι ερπετόμορφοι, συγκρίσει με τους ανθρώπους Ερπετόμορφοι υποτίθεται ότι είναι ερπετοειδή ανθρωποειδή, τα οποία διαδραματίζουν εξέχοντα ρόλο στη φαντασία, την επιστημονική φαντασία, την ουφολογία και θεωρίες συνωμοσίας. Η ιδέα των ερπετόμορφων ανθρώπων έγινε δημοφιλής από τον David Icke, έναν θεωρητικό συνωμοσιών που ισχυρίζεται ότι η μεταμόρφωση εξωγήινων ερπετών ελέγχει τη Γη λαμβάνοντας ανθρώπινη μορφή και αποκτώντας πολιτική δύναμη για να χειραγωγήσει την ανθρωπότητα. Ο Icke έχει δηλώσει επανειλημμένα ότι πολλοί παγκόσμιοι ηγέτες είναι ή ελέγχονται από τα λεγόμενα ερπετά.
Ο Michael Barkun, καθηγητής πολιτικής επιστήμης στο Πανεπιστήμιο των Συρακουσών, υποστηρίζει ότι η συνωμοσία προήλθε από τη μυθοπλασία του δημιουργού Κόναν, Ρόμπερτ Ε. Χάουαρντ, στην ιστορία του "The Shadow Kingdom", που δημοσιεύτηκε στο Weird Tales τον Αύγουστο του 1929. Αυτή η ιστορία βασίστηκε στις θεοσοφικές ιδέες των «χαμένων κόσμων» της Ατλαντίδας και της Λεμουρίας, ιδιαίτερα το Μυστικό Δόγμα της Έλενας Μπλαβάτσκι, γραμμένο το 1888, με την αναφορά του στους «άνδρες-δράκους» που κάποτε είχαν έναν ισχυρό πολιτισμό στη Λεμουριανή ήπειρο.
Παραπομπές
Κατηγορία:Θεωρίες συνωμοσίας
Βουλευτικές εκλογές στη Γαλλική Πολυνησία (2018)
Πλαίσιο
Το κόμμα Tahoera'a Huiraatira, που αντιτίθεται στην ανεξαρτησία,με επικεφαλής τον Γκαστόν Φλος, προηγουμένως κέρδισε 38 από τις 57 έδρες στη Βουλή στις γενικές εκλογές του 2013. Ωστόσο, το κυβερνών Tahoera μια Huiraatira μαστιζόταν από εσωτερικές διαμάχες και εσωτερικές διασπάσεις από το 2013. Κάποια πρώην μέλη του Tahoera Huiraatira συγκρότησαν ένα νέο πολιτικό κόμμα, που από τότε έχει συγχωνευθεί με το μοναδικό άλλο κόμμα που είναι κατά της ανεξαρτησίας στη Συνέλευση. Ειδικότερα, ο πρόεδρος της Συνέλευσης Μαρσέλ Τουιχανί αποχώρησε από το κόμμα Tahoera'a Huiraatira τον Ιούνιο του 2017, και ίδρυσε ένα αντίπαλο κόμμα.
Όλα τα πολιτικά κόμματα της Γαλλικής Πολυνησίας πρέπει να εναλλάσσονται μεταξύ ανδρών και γυναικών υποψηφίων για την ενθάρρυνση της ισόρροπης εκπροσώπησης των φύλων μεταξύ των  υποψηφίων βουλευτών.
Ο γάλλος ύπατος αρμοστής της Γαλλικής Πολυνησίας Ρενέ Μπιντάλ ανακοίνωσε ότι οι εγγραφές στους εκλογικούς καταλόγους για τις εδαφικές εκλογές θα διαρκούσαν από τις 12 Μαρτίου έως τις 26 Μαρτίου 2018.
Εκλογικό σύστημα
Τα 57 μέλη της Συνέλευσης της Γαλλικής Πολυνησίας εκλέγονται αναλογικά από μία λίστα με πολλά μέλη σε δύο γύρους. Η Πολυνησία είναι μια ενιαία εκλογική περιφέρεια της οποίας οι κοινότητες συγκροτούν οκτώ υποδιαιρέσεις που ονομάζονται τμήματα, το καθένα με μια πλειοψηφία από 1 έως 4 έδρες ανάλογα με τον πληθυσμό τους για συνολικά 19 πρωταρχικές έδρες.
Κάθε λίστα παρουσιάζει 73 υποψηφίους στα οκτώ τμήματα. Κάθε λίστα αποτελείται διαδοχικά από έναν υποψήφιο από κάθε φύλο. Στον πρώτο γύρο, η λίστα που έλαβε την απόλυτη πλειοψηφία των ψηφισάντων σε σχέση με το τμήμα της κερδίζει την μπόνους πλειοψηφία, ενώ οι υπόλοιπες έδρες κατανέμονται αναλογικά μεταξύ όλων των καταλόγων έχοντας φτάσει το εκλογικό όριο του 5% των ψήφων, σύμφωνα με το σύστημα της ψηφοφορίας. Αν καμία λίστα δεν λαμβάνει περισσότερο από το 50% των ψήφων, διεξάγεται δεύτερος γύρος ανάμεσα σε όλες τις λίστες που είχαν συγκεντρώσει περισσότερο από το 12,5% των ψήφων. Οι λίστες που συγκέντρωσαν ποσοστό μεταξύ 5% και 12,5% είναι σε θέση να συγχωνευθούν με τις λίστες που έχουν διατηρηθεί. Η κορυφαία λίστα, στη συνέχεια, παίρνει την πλειοψηφία μπόνους, και οι υπόλοιπες έδρες κατανέμονται αναλογικά, υπό τις ίδιες συνθήκες.
Κομματική συμμετοχή
Τον Δεκέμβριο του 2017, το κυβερνών κόμμα της Γαλλίας, το En Marche, που ιδρύθηκε από τον Γάλλο πρόεδρο Εμμανουέλ Μακρόν, ανακοίνωσε ότι θα συμμετάσχει για πρώτη φορά σε εκλογές  στην Γαλλική Πολυνησία το 2018. Οι προσπάθειες για το σχηματισμό ενός συνασπισμού με τη συμμετοχή En Marche και άλλων γνωστές πολιτικών προσωπικοτήτων στο έδαφος, με το όνομα Εδώ Fenua, φέρεται να απέτυχαν τον Φεβρουάριο του 2018.
Τον Φεβρουάριο του 2018 ο Όσκαρ Τεμαρού, ηγέτης του Tavini Huiraatira, ανέφερε ότι δεν θα απέκλειε την πιθανότητα το κόμμα του να μποϊκοτάρει τις εκλογές.
Απαγορευμένοι υποψήφιοι
Ο πρώην πρόεδρος της Γαλλικής Πολυνησίας Γκαστόν Φλος δεν επετράπη να λάβει μέρος στις εκλογές τον Απρίλιο του 2018. Αυτό έγινε επειδή απαγορεύεται να κατέχει δημόσια αξιώματα λόγω δύο καταδικαστικών αποφάσεων για διαφθορά το 2014 και το 2016. Παρά τους ισχυρισμούς του Φλος ότι μπορούσε να συμμετάσχει στις εκλογές, με βάση τις συμβουλές που του δόθηκαν από τους δικηγόρους του, το εκλογοδικείο στην Ταϊτή επικύρωσε την απαγόρευση να συμμετάσχει στις εκλογές ο Φλος τον Ιανουάριο του 2018.
Κρυογονική
276x276px|thumb|Ειδικοί επιστήμονες προετοιμάζουν ένα σώμα για κρυοσυντήρηση το 1985 Κρυογονική (αγγλικά: cryonics) ονομάζεται η μέθοδος της διατήρησης των ανθρώπων σε χαμηλές θερμοκρασίες (συνήθως στους -196°C) οι οποίοι δεν γίνεται να διατηρηθούν με τη σύγχρονη ιατρική, με την ελπίδα ότι, στο μακρινό μέλλον, θα επιτευχθεί η πλήρης υγεία με την αναζωογόνηση και την αποκατάσταση. Η κρυογονική αντιμετωπίζεται με σκεπτικισμό στην επικρατούσα επιστημονική κοινότητα και θεωρείται γενικά ως ψευδοεπιστήμη.
Η διαδικασία της κρυογονικής μπορεί να ξεκινήσει μόνο αφού οι «ασθενείς» είναι κλινικά και νομικά νεκροί. Η διαδικασία μπορεί να ξεκινήσει μέσα σε λίγα λεπτά από το θάνατο, και να χρησιμοποιηθούν κρυοπροστατευτικά για να αποτρέψουν το σχηματισμό πάγου κατά τη διάρκεια της κρυοσυντήρησης. Ωστόσο, δεν είναι δυνατό για ένα πτώμα να αναζωογονηθεί μετά από αυτό, καθώς προκαλεί βλάβη στον εγκέφαλο, συμπεριλαμβανομένων των νευρικών κυκλωμάτων του. Το πρώτο πτώμα που καταψύχθηκε ήταν αυτό του Δρ Τζέιμς Μπέντφορντ το 1967. Από το 2014, περίπου 250 πτώματα είχαν κρυοσυντηρηθεί στις Ηνωμένες Πολιτείες και 1.500 άτομα είχαν κάνει αίτηση για την κρυοσυντήρηση των πτωμάτων τους.
Οι επικριτές υποστηρίζουν ότι η οικονομική πραγματικότητα δείχνει ότι είναι πολύ απίθανο οποιαδήποτε εταιρεία κρυογονικών προϊόντων να συνεχίσει τις δραστηριότητές της για αρκετό καιρό ώστε να επωφεληθεί από τα ισχυριζόμενα μακροπρόθεσμα οφέλη που προσφέρονται. Οι πρώτες προσπάθειες κρυογονικών συντηρήσεων πραγματοποιήθηκαν τη δεκαετία του 1960 και τις αρχές της δεκαετίας του 1970, οι οποίες κατέληξαν σε αποτυχία με όλες εκτός από μία. Αυτό είχε σαν αποτέλεσμα οι εταιρείες να σταματούν τις δραστηριότητές τους και τα αποθηκευμένα πτώματα τους τελικά αποψύχθηκαν και θάφτηκαν.
Εξωτερικοί σύνδεσμοι
Κατηγορία:Επιμήκυνση ζωής Κατηγορία:Θέματα επιστημονικής φαντασίας Κατηγορία:Ταφικά έθιμα Κατηγορία:Τεχνολογία ψύξης Κατηγορία:Αναδυόμενες τεχνολογίες
Μακσίμ Χορόντινετς
Ο Μακσίμ Χορόντινετς (γεννημένος στις 11 Οκτωβρίου 1998) είναι Ουκρανός αθλητής της σκοποβολής.
Στο Ευρωπαϊκό πρωτάθλημα σκοποβολής νέων κέρδισε τρία μετάλλια στο Τάλιν το 2016 και τέσσερα στο Μπακού το 2017. Το 2017 στο Παγκόσμιο πρωτάθλημα σκοποβολής νέων του Ζουλ κατετάγει 1ος στα 25 μέτρα πιστόλι ταχύτητας ομαδικό και ένα χρόνο αργότερα στο Ευρωπαϊκό πρωτάθλημα σκοποβολής 10 μέτρων νέων του Γκιέρ 2ος στα 10 μέτρα αεροβόλο πιστόλι ομαδικό.
Το 2019 στο Ευρωπαϊκό πρωτάθλημα σκοποβολής της Μπολόνια κατέκτησε το αργυρό μετάλλιο στα 25 μέτρα πιστόλι στάνταρτ ομαδικό και το 2021 στο Ευρωπαϊκό πρωτάθλημα σκοποβολής του Όσιγιεκ το αργυρό στα 25 μέτρα πιστόλι ταχύτητας ομαδικό. Ζει και προπονείται στο Λβιβ.
Δανάη Στρατηγοπούλου
Η Δανάη Στρατηγοπούλου (8 Φεβρουαρίου 1913 – 18 Ιανουαρίου 2009) ήταν Ελληνίδα τραγουδίστρια, μουσικός, συγγραφέας, μεταφράστρια και καθηγήτρια της ελληνικής Λαογραφίας στο Πανεπιστήμιο του Σαντιάγο της Χιλής, καθώς και φωνητικής μουσικής σε πολλά ωδεία.
Σταδιοδρομία
Γεννήθηκε στην Αθήνα (στο Μεταξουργείο) στις 8 Φεβρουαρίου 1913 (κατ’ άλλους το 1911) και πέρασε τα πρώτα παιδικά της χρόνια στη Γαλλία (Μασσαλία και Παρίσι). Πατέρας της ήταν ο μηχανικός και δημοσιογράφος Ιππόλυτος Στρατηγόπουλος (εντάχθηκε στον Δ.Σ.Ε και εγκαταστάθηκε στη Τσεχία ) και μητέρα της η αρσακειάδα Τίμω. Ο θεατρικός συγγραφέας Ιδομενεύς Στρατηγόπουλος ήταν παππούς της. Στην Αθήνα επιστρέφει μαζί με την οικογένειά της το 1923, χρονιά που γεννήθηκε η μικρότερη αδελφή της, η φλαουτίστα και εθνομουσικολόγος Μίρκα Στρατηγοπούλου. Τελειώνοντας τις γυμνασιακές της σπουδές παρακολούθησε για ένα χρόνο τα μαθήματα της Εμπορικής Σχολής και γράφτηκε στη Σχολή Πολιτικών Επιστημών, ενώ έλαβε δίπλωμα της Γαλλικής Ακαδημίας. Από πολύ νωρίς όμως ακολούθησε το ελαφρό τραγούδι και σπούδασε ορθοφωνία και φωνητική μουσική. Το 1935 πρωτοεμφανίζεται ως δημοσιογράφος, ενώ ένα χρόνο μετά το 1936 ασχολείται πλέον επαγγελματικά με το καλλιτεχνικό της πάθος που ήταν το τραγούδι. Την τέχνη του τραγουδιού διδάχθηκε από την εξαίρετη τότε καλλιτέχνιδα Μάγγη Καρατζά. Έτσι αργότερα συμμετέχει στη Μάντρα του Αττίκ με το καλλιτεχνικό όνομα Δανάη όπου και διέπρεψε ως η καλύτερη ερμηνεύτρια των αξιόλογων συνθέσεων του Αττίκ και του Χαιρόπουλου, αποδίδοντας επίσης με εξαιρετική επιτυχία ελληνικά δημοτικά τραγούδια καθώς και ιδιότυπες ισπανικές μελωδίες.